作者：刘辰翁
词牌/韵律：沁园春

paragraphs: 六十一翁，垂银带鱼，插四角轮。
把百个今朝，重排花甲，十年前事，似臼齑辛。
骰选功名，酒中富贵，管取当筵满劝旬。
槐知道，待二郎做甚，父子封申。
便应际会昌辰。
怕林下相逢未是真。
看焚芰裂荷，起锺山笑，卖田僦马，堕贡生贫。
后六十年，有无穷事，是宰官身是报身。
年来好，莫做他宰相，便是全人。